রঞ্জিতে বাংলার বিসর্জনের ২৪ ঘণ্টা কাটতে না কাটতেই ‘দাদা বনাম দে-বাবু’ তরজা শুরু। ৩ বছর ধরে ভিশন করে উপকার কি পাওয়া গেল ? অপ্রীতিকর প্রশ্ন তুলে দিলেন বিশ্বরূপ দে। প্রাক্তন কোষাধ্যক্ষের খোঁচা, বছরে ৩০-৪০ দিনের ক্যাম্পের জন্য লক্ষ্মণ, মুরলি, শেখরদের পিছনে খরচ হয় ৩ কোটি টাকা । সৌরভের উদ্যোগে শুরু হয়েছে অনেক শিবির। কিপারদের ক্লিনিকের দায়িত্বে দীপ দাশগুপ্ত। কিন্তু এত কিছু করেও প্রতিভা উঠে আসছে কই ?